RO
C 235/8
Jurnalul Oficial al Uniunii Europene
3.7.2023
Cerere de decizie preliminară introdusă de Hoge Raad der Nederlanden (Țările de Jos) la 7 martie 2023 – X/Staatssecretaris van Financiën (Cauza C-137/23, Alsen (1) ) (2023/C 235/11) Limba de procedură: neerlandeza Instanța de trimitere Hoge Raad der Nederlanden Părțile din procedura principală Recurent: X Intimat: Staatssecretaris van Financiën Întrebările preliminare 1) Articolul 14 alineatul (1) partea introductivă și litera (c) din Directiva 2003/96/CE (2) trebuie interpretat în sensul că scutirea fiscală prevăzută la această dispoziție se aplică produselor energetice despre care se știe că sunt folosite pentru propulsia navelor în navigația pe căile navigabile interioare ale Uniunii, chiar și atunci când aceste produse energetice (în acest caz, motorină) nu au, pe durata acestei utilizări, conținutul minim necesar de marcaj cu solventul Yellow 124 , dacă autoritățile fiscale nu dispun de unul sau mai multe indicii potrivit cărora proprietarul sau operatorul navei sau reprezentantul acestuia la bordul navei (comandantul de navă) este implicat în frauda cu produse accizabile, abuz sau eludarea accizelor cu privire la motorina deținută?
2) În cazul unui răspuns negativ la prima întrebare, articolul 7 alineatul (2) din Directiva 2008/118/CE (3) trebuie interpretat în sensul că, atunci când se stabilește că rezervorul bunker al unei nave fluviale conține numai motorină provenită de la un furnizor de combustibili care, cu acordul autorităților fiscale, poate elibera această motorină pentru consum cu scutire de accize, simplul fapt că această motorină nu are conținutul minim necesar de marcaj cu solvent Yellow 124 înseamnă că acciza a devenit exigibilă numai la momentul acelei eliberări pentru consum anterioare, în temeiul articolului 7 alineatul (2) partea introductivă și litera (a) din această directivă?
3) Dacă răspunsul la a doua întrebare este negativ și, prin urmare, în cazul menționat se aplică și articolul 7 alineatul (2) partea introductivă și litera (b) din Directiva 2008/118/CE, principiul proporționalității prevăzut de dreptul Uniunii se opune ca acciza devenită exigibilă în temeiul articolului 7 alineatul (2) partea introductivă și litera (b) din Directiva 2008/118/CE să fie percepută, în temeiul articolului 8 alineatul (1) partea introductivă și litera (b) din această directivă, de la comandantul de navă care deține produsele accizabile, chiar dacă această persoană nu avea motive să pună la îndoială faptul că motorina a fost furnizată cu scutire de accize în conformitate cu dispozițiile de drept al Uniunii și cu dispozițiile naționale?
4) Pentru răspunsul la a treia întrebare, este important faptul că comandantul de navă nu își exercită funcția în calitate de angajat, ci este, de asemenea, proprietarul navei?
(1) (2) (3)
Numele prezentei cauze este un nume fictiv.
El nu corespunde numelui real al niciuneia dintre părțile la procedură.
Directiva 2003/96/CE a Consiliului din 27 octombrie 2003 privind restructurarea cadrului comunitar de impozitare a produselor energetice și a electricității (JO 2003, L 283, p. 51, Ediție specială, 09/vol.
2, p. 98).
Directiva 2008/118/CE a Consiliului din 16 decembrie 2008 privind regimul general al accizelor și de abrogare a Directivei 92/12/CEE (JO 2009, L 9, p. 12).
Cerere de decizie preliminară introdusă de Landgericht Ravensburg (Germania) la 9 martie 2023 – TJ, KI, FA/Mercedes-Benz Bank AG, Volkswagen Bank GmbH (Cauza C-143/23, Mercedes-Benz Bank și Volkswagen Bank) (2023/C 235/12) Limba de procedură: germana Instanța de trimitere Landgericht Ravensburg